title: Vykonávacie nariadenie Rady (EÚ) č. 263/2014 zo 14. marca 2014 , ktorým sa vykonáva článok 11 ods. 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

text:
               15.3.2014

               SK

               Úradný vestník Európskej únie

               L 76/11

      VYKONÁVACIE NARIADENIE RADY (EÚ) č. 263/2014
   zo 14. marca 2014,
   ktorým sa vykonáva článok 11 ods. 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1), a najmä na jeho článok 11 ods. 4,
   keďže:

               (1)

               Rada 1. augusta 2011 prijala nariadenie (EÚ) č. 753/2011.

               (2)

               Výbor Bezpečnostnej rady Organizácie Spojených národov zriadený podľa bodu 30 rezolúcie Bezpečnostnej rady 1988 (2011) 31. decembra 2013 zmenil zoznam osôb, skupín, podnikov a subjektov, na ktoré sa vzťahujú reštriktívne opatrenia s ohľadom na situáciu v Afganistane.

               (3)

               Príloha I k nariadeniu (EÚ) č. 753/2011 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 753/2011 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. marca 2014

            Za Radu

            predseda

         M. CHRISOCHOIDIS

      (1)  Ú. v. EÚ L 199, 2.8.2011, s. 1.

      PRÍLOHA
      I.   Záznamy v zozname uvedenom v prílohe I k nariadeniu (EÚ) č. 753/2011 o osobách uvedených nižšie sa nahrádzajú tak, ako sa uvádza nižšie.

      A.   Osoby spojené s Talibanom

                  1.

                     Abdul Kabir Mohammad Jan (alias A. Kabir)

                     Hodnosť/titul: maulauí. Dôvody zaradenia do zoznamu: a) druhý zástupca pre hospodárske záležitosti v rade ministrov počas vlády Talibanu; b) guvernér provincie Nangarhár počas vlády Talibanu; c) veliteľ východnej zóny počas vlády Talibanu. Dátum narodenia: približne 1963. Miesto narodenia: okres Pul-e-Khumri alebo Baghlan Jadid, provincia Baglán, Afganistan. Štátna príslušnosť: Afganistan. Ďalšie informácie: a) aktívne sa zúčastňoval teroristických operácií vo východnom Afganistane; b) získava finančné prostriedky od obchodníkov s narkotikami; c) pravdepodobne sa zdržiava v pohraničnej oblasti medzi Afganistanom a Pakistanom; d) člen Najvyššej rady Talibanu v roku 2009; e) rodina pochádza pôvodne z okresu Neka, provincia Paktíá, Afganistan; f) nesie zodpovednosť za útok na členov afganského parlamentu v novembri 2007 v Bagláne; g) vlastní pozemky v strednej časti provincie Baglán; h) príslušník kmeňa Zadran. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Podľa oznámenia Mohammeda Omara z októbra 2006 bol Abdul Kabir Mohammad Jan členom vysokej rady vedenia Talibanu a v októbri 2007 bol vymenovaný za vojenského veliteľa vo východnej zóne.

                  2.

                     Mohammad Moslim Haqqani Muhammadi Gul (alias Moslim Haqqani)

                     Hodnosť/titul: maulauí. Dôvody zaradenia do zoznamu: a) námestník ministra pre hádždž (púť do Mekky) a náboženské veci počas vlády Talibanu; b) námestník ministra pre vysokoškolské vzdelávanie počas vlády Talibanu. Dátum narodenia: 1965. Miesto narodenia: obec Gawargan, okres Pul-e-Khumri, provincia Baglán, Afganistan. Štátna príslušnosť: Afganistan. Národné identifikačné číslo: 1136 (afganský národný preukaz totožnosti (tazkira)). Ďalšie informácie: a) etnický Paštún z provincie Baglán; b) pravdepodobne sa zdržiava v pohraničnej oblasti medzi Afganistanom a Pakistanom; c) hovorí plynulo po anglicky, urdsky a arabsky. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Mohammad Moslim Haqqani pôsobil počas vlády Talibanu aj ako námestník ministra pre vysokoškolské vzdelávanie. Toto označenie bolo do zoznamu doplnené 18. júla 2007.

                  3.

                  Abdul Raqib Takhari

                     Hodnosť/titul: maulauí. Dôvody zaradenia do zoznamu: minister pre repatriáciu počas vlády Talibanu. Dátum narodenia: medzi rokmi 1968 a 1973. Miesto narodenia: obec Zardalu Darra, okres Kalafgan, provincia Tachár, Afganistan. Štátna príslušnosť: Afganistan. Ďalšie informácie: a) člen Najvyššej rady Talibanu zodpovedný za provincie Tachár a Badachšán v decembri 2009; b) pravdepodobne sa zdržiava v pohraničnej oblasti medzi Afganistanom a Pakistanom; c) patrí k tadžickej etnickej skupine. Dátum označenia zo strany OSN:25. 1. 2001.

                  4.

                     Nazir Mohammad Abdul Basir (alias Nazar Mohammad)

                     Hodnosť/titul: a) maulauí; b) sar muallím. Dôvody zaradenia do zoznamu: a) starosta mesta Kundúz, b) úradujúci guvernér provincie Kundúz (Afganistan) počas vlády Talibanu. Dátum narodenia: 1954. Miesto narodenia: obec Malaghi, okres Kundúz, provincia Kundúz, Afganistan. Štátna príslušnosť: Afganistan. Ďalšie informácie: a) po páde vlády Talibanu prešiel procesom zmierenia a stal sa členom novej štátnej správy na okresnej úrovni v provincii Kundúz; b) potvrdená správa o jeho zavraždení Talibanom 9. novembra 2008. Dátum označenia zo strany OSN:23. 2. 2001.

                  5.

                     Zia-ur-Rahman Madani (alias
                     a) Ziaurrahman Madani; b) Zaia u Rahman Madani; c) Madani Saheb; d) Diya’ al-Rahman Madani)

                     Hodnosť/titul: maulauí. Dôvody zaradenia do zoznamu: guvernér provincie Lowgar (Afganistan) počas vlády Talibanu. Dátum narodenia: približne 1960. Miesto narodenia: a) obec Paliran, okres Namakab, provincia Tachár, Afganistan, b) mesto Taluqan, provincia Tachár, Afganistan. Štátna príslušnosť: Afganistan. Ďalšie informácie: a) zapojený do obchodovania s drogami; b) člen Talibanu zodpovedný za vojenské záležitosti v provincii Tachár, Afganistan, v máji 2007; c) od roku 2003 pomáhal získavať finančné prostriedky pre Taliban v oblasti Perzského zálivu; d) pomáhal tiež organizovať stretnutia medzi predstaviteľmi Talibanu a bohatými poskytovateľmi pomoci a pre viac ako tucet osôb zabezpečil cestu do Kábulu v Afganistane s cieľom spáchať samovražedné útoky; e) pravdepodobne sa zdržiava v pohraničnej oblasti Perzského zálivu. Dátum označenia zo strany OSN:23. 2. 2001.

                  6.

                     Shamsuddin (alias Pahlawan Shamsuddin)

                     Hodnosť/titul: a) maulauí; b) qarí. Dôvody zaradenia do zoznamu: guvernér provincie Wardag (Maidan, Afganistan) počas vlády Talibanu. Dátum narodenia: približne 1968. Miesto narodenia: okres Keshim, provincia Badachšán, Afganistan. Štátna príslušnosť: Afganistan. Ďalšie informácie: pravdepodobne sa zdržiava v pohraničnej oblasti medzi Afganistanom, Pakistanom a Iránom. Dátum označenia zo strany OSN:23. 2. 2001.

                  7.

                     Abdul Ghafar Qurishi Abdul Ghani (alias Abdul Ghaffar Qureshi)

                     Hodnosť/titul: maulauí. Dôvody zaradenia do zoznamu: atašé pre repatriáciu na veľvyslanectve Talibanu, Islamabad, Pakistan. Dátum narodenia: a) 1970, b) 1967. Miesto narodenia: obec Turshut, okres Wursaj, provincia Tachár, Afganistan. Štátna príslušnosť: Afganistan. Číslo cestovného pasu: D 000933 (afganský pas vydaný v Kábule 13. septembra 1998). Národné identifikačné číslo: 55130 (afganský národný preukaz totožnosti (tazkira)). Adresa: štvrť Khairkhana č. 3, Kábul, Afganistan. Ďalšie informácie: a) zapojený do obchodovania s drogami; b) patrí k tadžickej etnickej skupine. Dátum označenia zo strany OSN:25. 1. 2001.

                  8.

                     Abdul Manan Nyazi (alias
                     a) Abdul Manan Nayazi; b) Abdul Manan Niazi; c) Baryaly; d) Baryalai)

                     Hodnosť/titul: mulla. Dôvody zaradenia do zoznamu: a) guvernér provincie Kábul počas vlády Talibanu; b) guvernér provincie Balch počas vlády Talibanu. Dátum narodenia: približne 1968. Miesto narodenia: a) okres Pashtoon Zarghoon, provincia Herát, Afganistan; b) obec Sardar, okres Kohsan, provincia Herát, Afganistan. Štátna príslušnosť: Afganistan. Ďalšie informácie: a) člen Talibanu zodpovedný za provincie Herát, Faráh a Nímrowz v polovici roku 2013; b) člen Najvyššej rady Talibanu a riadiacej rady v Kvéte; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Achekzai; e) zapojený do prepravy samovražedných atentátnikov do Afganistanu. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdul Manan Nyazi pôsobil počas vlády Talibanu aj ako jeho hovorca a neskôr guvernér provincií Mazár-e-Šaríf a Kábul.
                  Bol vysokým veliteľom Talibanu v západnom Afganistane, ktorý od polovice roku 2009 pôsobil v provinciách Faráh, Herát a Nímrowz.
                  Abdul Manan Nyazi bol členom regionálnej rady Talibanu a v máji 2010 sa stal guvernérom provincie Herát za Taliban.
                  Je veliteľom Talibanu a je zapojený do prepravy samovražedných atentátnikov do Afganistanu.

                  9.

                  Said Ahmed Shahidkhel

                     Hodnosť/titul: maulauí. Dôvody zaradenia do zoznamu: námestník ministra školstva počas vlády Talibanu. Dátum narodenia: približne 1975. Miesto narodenia: obec Spandeh (Espandi 'Olya), okres District, provincia Gazní, Afganistan. Štátna príslušnosť: Afganistan. Ďalšie informácie: a) v júli 2003 bol väznený v Kábule v Afganistane; b) z väzenia ho prepustili v roku 2007; c) pravdepodobne sa zdržiava v pohraničnej oblasti medzi Afganistanom a Pakistanom; d) člen rady vedenia Talibanu v polovici roku 2013; e) príslušník kmeňa Andar. Dátum označenia zo strany OSN:23. 2. 2001.

                  10.

                     Arefullah Aref Ghazi Mohammad (alias Arefullah Aref)

                     Hodnosť/titul: maulauí. Dôvody zaradenia do zoznamu: a) námestník ministra financií počas vlády Talibanu; b) guvernér provincie Gazní počas vlády Talibanu; c) guvernér provincie Paktíá počas vlády Talibanu. Dátum narodenia: približne 1958. Miesto narodenia: obec Lawang (Lawand), okres Gelan, provincia Gazní, Afganistan. Štátna príslušnosť: Afganistan. Ďalšie informácie: a) v polovici roku 2013 viedol „front“ Talibanu v okrese Gelan, provincia Gazní, Afganistan; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Andar. Dátum označenia zo strany OSN:31. 1. 2001.

                  11.

                     Abdul-Haq Wassiq (alias Abdul-Haq Wasseq)

                     Hodnosť/titul: maulauí. Dôvody zaradenia do zoznamu: námestník ministra bezpečnosti (spravodajská služba) počas vlády Talibanu. Dátum narodenia: a) približne 1975; b) 1971. Miesto narodenia: obec Gharib, okres Khogyani, provincia Gazní, Afganistan. Štátna príslušnosť: Afganistan. Adresa: väzenie v zálive Guantanámo. Ďalšie informácie: vo väzbe v Spojených štátoch amerických v roku 2011. Dátum označenia zo strany OSN:31. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdul-Haq Wassiq je spojencom Gulbuddina Hekmatyara. Počas vlády Talibanu najprv zastával funkciu miestneho veliteľa v provincii Nímrowz a potom v provincii Kandahár. Následne sa stal zástupcom generálneho riaditeľa spravodajskej služby, pričom podliehal qárímu Ahmadullahovi. V rámci tejto funkcie bol zodpovedný za správu vzťahov so zahraničnými bojovníkmi spojenými s al-Káidou a ich výcvikových táborov v Afganistane. Je tiež známy svojimi represívnymi metódami voči odporcom Talibanu v južnom Afganistane.

                  12.

                     Ehsanullah Sarfida Hesamuddin Akhundzada (alias
                     a) Ehsanullah Sarfadi; b) Ehsanullah Sarfida)

                     Hodnosť/titul: maulauí. Dôvody zaradenia do zoznamu: námestník ministra bezpečnosti (spravodajská služba) počas vlády Talibanu. Dátum narodenia: približne 1962 – 1963. Miesto narodenia: obec Khatak, okres Gelan, provincia Gazní, Afganistan. Štátna príslušnosť: Afganistan. Ďalšie informácie: a) v polovici roku 2007 poskytoval pomoc Talibanu vo forme zbraní a peňazí; b) pravdepodobne sa zdržiava v oblasti Perzského zálivu; c) príslušník kmeňa Taraki. Dátum označenia zo strany OSN:23. 2. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Ehsanullah Sarfida bol tiež guvernérom centrálnej banky Talibanu. Neskôr bol Talibanom vymenovaný za správcu obsadených provincií. Bol členom užšej riadiacej rady Talibanu.
                  Ehsanullah Sarfida bol spojencom al-Káidy a poskytoval Talibanu podporu vo forme zbraní a peňazí. Od polovice roku 2007 bol hlavným predstaviteľom oblasti Marja v provincii Helmand.

                  13.

                     Ahmed Jan Wazir Akhtar Mohammad (alias
                     a) Ahmed Jan Kuchi; b) Ahmed Jan Zadran)

                     Dôvody zaradenia do zoznamu: úradník ministerstva financií počas vlády Talibanu. Dátum narodenia: 1963. Miesto narodenia: obec Barlach, okres Qareh Bagh, provincia Gazní, Afganistan. Ďalšie informácie: a) kľúčový veliteľ siete Haqqani, ktorá má základňu v pohraničnej oblasti medzi Afganistanom a Pakistanom; b) pôsobí ako zástupca, hovorca a poradca vysokého predstaviteľa siete Haqqani Sirajuddina Jallaloudina Haqqaniho; c) má kontakty s Najvyššou radou Talibanu; d) cestuje do zahraničia; e) má kontakty s veliteľmi Talibanu v provincii Gazní v Afganistane a poskytuje im peniaze, zbrane, komunikačné zariadenia a zásoby. Dátum označenia zo strany OSN:6. 1. 2012.

                  14.

                  Mohammed Omar Ghulam Nabi

                     Hodnosť/titul: mulla. Dôvody zaradenia do zoznamu: vodca veriacich („Amir ul-Mumineen“), Afganistan. Dátum narodenia: a) približne 1966; b) 1960, c) 1953. Miesto narodenia: a) obec Naw Deh, okres Deh Rawud, provincia Uruzgán, Afganistan; b) obec Noori, okres Maiwand, provincia Kandahár, Afganistan. Štátna príslušnosť: Afganistan. Ďalšie informácie: a) meno otca: Ghulam Nabi, známy aj pod menom Mullah Musafir; b) nemá ľavé oko; c) švagor Ahmada Jana Akhundzadu Shukoora Akhundzadu; d) pravdepodobne sa zdržiava v pohraničnej oblasti medzi Afganistanom a Pakistanom. e) príslušník kmeňa Hotak. Dátum označenia zo strany OSN:31. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Mohammed Omar je nositeľom titulu „veliteľ verných islamského emirátu Afganistan“ a je najvyššie postaveným predstaviteľom v rámci hierarchie hnutia Taliban. Poskytol útočište Usámovi bin Ládinovi a jeho sieti al-Káida v rokoch pred útokmi z 11. septembra 2001 v Spojených štátoch. Od roku 2001 riadi Taliban v jeho boji proti vláde Afganistanu a jej spojencom.
                  Mohammeda Omara rešpektujú iní poprední vojenskí vodcovia v regióne, akým je napr. Jalaluddin Haqqani. S Mohammedom Omarom a Talibanom spolupracoval aj Gulbuddin Hekmatyar.

                  15.

                     Mohammad Naim Barich Khudaidad (alias
                     a) Mullah Naeem Barech; b) Mullah Naeem Baraich; c) Mullah Naimullah; d) Mullah Naim Bareh; e) Mohammad Naim; f) Mullah Naim Barich; g) Mullah Naim Barech; h) Mullah Naim Barech Akhund; i) Mullah Naeem Baric; j) Naim Berich; k) Haji Gul Mohammed Naim Barich; l) Gul Mohammad; m) Haji Ghul Mohammad; n) Gul Mohammad Kamran; o) Mawlawi Gul Mohammad; p) Spen Zrae)

                     Hodnosť/titul: mulla. Dôvody zaradenia do zoznamu: námestník ministra civilného letectva počas vlády Talibanu. Dátum narodenia: približne 1975. Miesto narodenia: a) obec Lakhi, oblasť Hazarjuft, okres Garmsir, provincia Helmand, Afganistan; b) obec Laki, okres Garmsir, provincia Helmand, Afganistan; c) obec Lakari, okres Garmsir, provincia Helmand, Afganistan; d) Darvishan, okres Garmsir, provincia Helmand, Afganistan; e) obec De Luy Wiyalah, okres Garmsir, provincia Helmand, Afganistan. Štátna príslušnosť: Afganistan. Ďalšie informácie: a) člen Vojenskej komisie Talibanu v polovici roku 2013; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Barich. Dátum označenia zo strany OSN:23. 2. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Mohammad Naim je členom rady Talibanu „Gerdi Jangal“. Je bývalým zástupcom Akhtara Mohammada Mansoura Shaha Mohammeda, popredného člena rady vedenia Talibanu. Mohammad Naim kontroluje vojenskú základňu v pohraničnej oblasti medzi Afganistanom a Pakistanom.

                  16.

                     Nik Mohammad Dost Mohammad (alias Nik Mohammad)

                     Hodnosť/titul: maulauí. Dôvody zaradenia do zoznamu: námestník ministra obchodu počas vlády Talibanu. Dátum narodenia: približne 1957. Miesto narodenia: obec Zangi Abad, okres Panjwai, provincia Kandahár, Afganistan. Štátna príslušnosť: Afganistan. Ďalšie informácie: a) v polovici roku 2013 viedol komisiu na evidenciu nepriateľov Talibanu; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Nurzai; Dátum označenia zo strany OSN:31. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Nik Mohammad bol do zoznamu zaradený 31. januára 2001 ako námestník ministra obchodu vo vláde Talibanu, v dôsledku čoho sa na neho vzťahovali ustanovenia rezolúcií Bezpečnostnej rady Organizácie Spojených národov 1267 (1999) a 1333 (2000) týkajúce sa skutkov a činnosti orgánov Talibanu.

                  17.

                  Matiullah

                     Hodnosť/titul: mulla. Dôvody zaradenia do zoznamu: riaditeľ, Colný úrad v Kábule počas vlády Talibanu. Dátum narodenia: približne 1973. Miesto narodenia: okres Daman, provincia Kandahár, Afganistan. Štátna príslušnosť: Afganistan. Ďalšie informácie: a) v polovici roku 2013 pracoval v oblasti náboru osôb do hnutia Taliban; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Popalzai. Dátum označenia zo strany OSN:23. 2. 2001.

                  18.

                     Allah Dad Matin (alias
                     a) Allahdad; b) Shahidwror; c) Akhund)

                     Hodnosť/titul: mulla. Dôvody zaradenia do zoznamu: a) minister územného rozvoja počas vlády Talibanu; b) prezident centrálnej banky (Da Afghanistan Bank) počas vlády Talibanu; c) riaditeľ aerolínií Ariana Afghan Airlines počas vlády Talibanu.Dátum narodenia: a) približne 1953; b) približne 1960. Miesto narodenia: obec Kadani, okres Spin Boldak, provincia Kandahár, Afganistan. Štátna príslušnosť: Afganistan. Ďalšie informácie: a) pri výbuchu nášľapnej míny prišiel o jednu nohu; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeň Nurzai. Dátum označenia zo strany OSN:31. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Allahdad, člen kmeňa Nurzay z okresu Spin Boldak, bol vymenovaný za ministra výstavby a bývania po tom, ako počas vlády Talibanu zastával iné funkcie v štátnej správe.

                  19.

                     Ubaidullah Akhund Yar Mohammed Akhund (alias
                     a) Obaidullah Akhund; b) Obaid Ullah Akhund)

                     Hodnosť/titul: a) mulla; b) hádždží; c) maulauí. Dôvody zaradenia do zoznamu: minister obrany počas vlády Talibanu. Dátum narodenia: a) približne 1968; b) 1969. Miesto narodenia: a) obec Sangisar, okres Panjwai, provincia Kandahár, Afganistan; b) okres Arghandab, provincia Kandahár, Afganistan; c) oblasť Nalgham, okres Zheray, provincia Kandahar, Afganistan. Štátna príslušnosť: Afganistan. Ďalšie informácie: a) bol jedným zo zástupcov mullu Mohammeda Omara; b) bol členom Najvyššej rady Talibanu zodpovedným za vojenské operácie; c) zatknutý v roku 2007 a väznený v Pakistane; d) potvrdená správa o jeho smrti v marci 2010 a pohrebe v Karáči, Pakistan; e) sobášom prepojený so Salehom Mohammadom Kakarom Akhtarom Muhammadom; f) patril ku kmeňu Alokozai. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Ubaidullah Akhund bol zástupcom Mohammeda Omara a členom vedenia Talibanu zodpovedným za vojenské operácie.

                  20.

                     Fazl Mohammad Mazloom (alias
                     a) Molah Fazl; b) Fazel Mohammad Mazloom)

                     Hodnosť/titul: mulla. Dôvody zaradenia do zoznamu: zástupca náčelníka generálneho štábu ozbrojených síl počas vlády Talibanu. Dátum narodenia: medzi rokmi 1963 a 1968; Miesto narodenia: Uruzgán, Afganistan. Štátna príslušnosť: Afganistan. Adresa: väzenie v zálive Guantanámo. Ďalšie informácie: vo väzbe v Spojených štátoch amerických v polovici roku 2013; Dátum označenia zo strany OSN:23. 2. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Fazl Mohammad Mazloom bol blízkym spojencom Mohammeda Omara a pomohol mu nastoliť vládu Talibanu. Mazloom bol vo výcvikovom tábore Al-Farouk zriadenom al-Káidou. Mal informácie o tom, že Taliban poskytol pomoc Islamskému hnutiu Uzbekistanu vo forme finančnej, zbrojnej a logistickej podpory výmenou za poskytnutie vojakov Talibanu.
                  V októbri 2001 velil približne 3 000 vojakom frontových jednotiek Talibanu v provincii Tachár.

                  21.

                  Mohammad Ahmadi

                     Hodnosť/titul: a) mulla; b) hádždží. Dôvody zaradenia do zoznamu: a) prezident centrálnej banky (Da Afghanistan Bank) počas vlády Talibanu; b) minister financií počas vlády Talibanu. Dátum narodenia: približne 1963. Miesto narodenia: a) okres Daman, provincia Kandahár, Afganistan; b) obec Pashmul, okres Panjwai, provincia Kandahár, Afganistan. Štátna príslušnosť: Afganistan. Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) príslušník kmeňa Kakar; c) je členom Najvyššej rady Talibanu. Dátum označenia zo strany OSN:23. 2. 2001.

                  22.

                     Abdul Jalil Haqqani Wali Mohammad (alias
                     a) Abdul Jalil Akhund b) Mullah Akhtar c) Abdul Jalil Haqqani d) Nazar Jan)

                     Hodnosť/titul: a) maulauí; b) mulla. Dôvody zaradenia do zoznamu: námestník ministra zahraničných vecí počas vlády Talibanu. Dátum narodenia: približne 1963. Miesto narodenia: a) obec Khwaja Malik, okres Arghandab, provincia Kandahár, Afganistan; b) mesto Kandahár, provincia Kandahár, Afganistan. Štátna príslušnosť: Afganistan. Číslo cestovného pasu: OR 1961825 (vydaný na meno Mullah Akhtar, pas vydaný 4. februára 2003 afganským konzulátom v Kvéte, Pakistan, jeho platnosť uplynula 2. februára 2006). Ďalšie informácie: a) pravdepodobne sa zdržiava v pohraničnej oblasti medzi Afganistanom a Pakistanom; b) člen Najvyššej rady Talibanu v máji 2007; c) člen Finančnej komisie rady Talibanu; d) zodpovedný za logistiku Talibanu a v polovici roku 2013 vyvíjal aj vlastné podnikateľské aktivity; e) príslušník kmeňa Alizai; f) brat Atiqullaha Waliho Mohammada. Dátum označenia zo strany OSN:25. 1. 2001.

                  23.

                  Abdulhai Motmaen

                     Hodnosť/titul: maulauí. Dôvody zaradenia do zoznamu: a) riaditeľ oddelenia pre informácie a kultúrne záležitosti v provincii Kandahár počas vlády Talibanu; b) hovorca vlády Talibanu. Dátum narodenia: približne 1973. Miesto narodenia: a) obec Shinkalai, okres Nad-e-Ali, provincia Helmand, Afganistan; b) provincia Zábul, Afganistan. Štátna príslušnosť: Afganistan. Ďalšie informácie: a) rodina pochádza pôvodne zo Zábulu, neskôr sa však usadila v Helmande; b) člen Najvyššej rady Talibanu a hovorca mullu Mohammeda Omara v roku 2007; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Kharoti. Dátum označenia zo strany OSN:23. 2. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Abdulhai Motmaen bol vysokopostaveným hovorcom Talibanu, zvyčajne sprostredkúval vyhlásenia Talibanu týkajúce sa zahraničnej politiky. Bol tiež blízkym spolupracovníkom Mohammeda Omara.

                  24.

                  Mohammad Yaqoub

                     Hodnosť/titul: maulauí. Dôvody zaradenia do zoznamu: riaditeľ Bakhtarskej informačnej agentúry (BIA) počas vlády Talibanu. Dátum narodenia: približne 1966. Miesto narodenia: a) okres Shahjoi, provincia Zábul, Afganistan, b) okres Janda, provincia Ghazni, Afganistan. Štátna príslušnosť: Afganistan. Ďalšie informácie: a) člen kultúrnej komisie Talibanu; b) v polovici roku 2013 viedol „front“ Talibanu a koordinoval všetky vojenské aktivity síl Talibanu v okrese Maiwand, provincia Kandahár, Afganistan; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Kharoti (Taraki). Dátum označenia zo strany OSN:23. 2. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Mohammad Yaqoub bol v roku 2009 vedúcim členom Talibanu v okrese Yousef Khel provincie Paktíká.

                  25.

                  Abdul Razaq Akhund Lala Akhund

                     Hodnosť/titul: mulla. Dôvody zaradenia do zoznamu: a) minister vnútra počas vlády Talibanu; b) policajný veliteľ v Kábule počas vlády Talibanu. Dátum narodenia: približne 1958. Miesto narodenia: okres Spin Boldak, provincia Kandahár, Afganistan, v oblasti hraničiacej s okresom Chaman, Kvéta, Pakistan. Štátna príslušnosť: Afganistan. Ďalšie informácie: a) člen Najvyššej rady Talibanu v júni 2008; b) námestník mullu Mohammeda Omara v marci 2010; c) člen Dozornej komisie Talibanu v polovici roku 2013; d) zapojený do obchodovania s drogami; e) pravdepodobne sa zdržiava v pohraničnej oblasti medzi Afganistanom a Pakistanom; f) príslušník kmeňa Achekzai. Dátum označenia zo strany OSN:25. 1. 2001.

                  26.

                     Sayed Mohammad Azim Agha (alias
                     a) Sayed Mohammad Azim Agha; b) Agha Saheb)

                     Hodnosť/titul: maulauí. Dôvody zaradenia do zoznamu: riaditeľ pasového a vízového oddelenia ministerstva vnútra počas vlády Talibanu. Dátum narodenia: a) približne 1966; b) približne 1969. Miesto narodenia: okres Panjwai, provincia Kandahár, Afganistan. Štátna príslušnosť: Afganistan. Ďalšie informácie: a) v polovici roku 2013 viedol „front“ Talibanu (mahaz) a bol členom vojenskej komisie Talibanu; b) pravdepodobne sa zdržiava v pohraničnej oblasti medzi Afganistanom a Pakistanom. Dátum označenia zo strany OSN:23. 2. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Pozícia Sayeda Mohammada Azima Aghu ako zamestnanca pasového a vízového oddelenia patrila počas vlády Talibanu pod ministerstvo vnútra.

                  27.

                  Mohammad Abbas Akhund

                     Hodnosť/titul: mulla. Dôvody zaradenia do zoznamu: a) starosta Kandaháru počas vlády Talibanu; b) minister zdravotníctva počas vlády Talibanu. Dátum narodenia: približne 1963. Miesto narodenia: okres Khas Uruzgan, provincia Uruzgán, Afganistan. Štátna príslušnosť: Afganistan. Ďalšie informácie: a) člen Najvyššej rady Talibanu, poverený vedením lekárskeho výboru v januári 2011; b) priamo dohliadal na tri lekárske centrá Talibanu pre zranených v polovici roku 2013; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Barakzai. Dátum označenia zo strany OSN:25. 1. 2001.

                  28.

                     Mohammadullah Mati (alias Mawlawi Nanai)

                     Hodnosť/titul: maulauí. Dôvody zaradenia do zoznamu: minister verejných prác počas vlády Talibanu. Dátum narodenia: približne 1961. Miesto narodenia: okres Arghandab, provincia Kandahár, Afganistan. Štátna príslušnosť: Afganistan. Ďalšie informácie: a) v 80. rokoch 20. storočia prišiel o jednu nohu; b) dočasný vodca Najvyššej rady Talibanu od februára do apríla 2010; c) v polovici roku 2013 zodpovedný za nábor osôb; d) pravdepodobne sa zdržiava v pohraničnej oblasti medzi Afganistanom a Pakistanom; e) príslušník kmeňa Isakzai. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Mohammadullah Mati pôsobil počas vlády Talibanu aj ako minister spojov pod menom Ahmadullah Mutie.

                  29.

                     Atiqullah Wali Mohammad (alias Atiqullah)

                     Hodnosť/titul: a) hádždží; b) mulla. Dôvody zaradenia do zoznamu: a) riaditeľ pre zahraničné vzťahy v provincii Kandahár počas vlády Talibanu; b) riaditeľ pre verejné práce v provincii Kandahár počas vlády Talibanu; c) prvý námestník ministra poľnohospodárstva počas vlády Talibanu; d) námestník ministra verejných prác počas vlády Talibanu. Dátum narodenia: približne 1962. Miesto narodenia: a) okres Tirin Kot, provincia Uruzgán, Afganistan; b) obec Khwaja Malik, okres Arghandab, provincia Kandahár, Afganistan. Štátna príslušnosť: Afganistan. Ďalšie informácie: a) pochádza z Uruzgánu, neskôr sa usadil a žil v Kandaháre; b) v roku 2010 bol členom politickej komisie Najvyššej rady Talibanu; c) v hnutí Taliban nemá špecifickú úlohu, v polovici roku 2013 vyvíjal vlastné podnikateľské aktivity; d) pravdepodobne sa zdržiava v pohraničnej oblasti medzi Afganistanom a Pakistanom; e) príslušník kmeňa Alizai; f) brat Abdula Jalila Haqqaniho Waliho Mohammada. Dátum označenia zo strany OSN:31. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Po dobytí Kábulu Talibanom v roku 1996 bol Atiqullah vymenovaný do funkcie v Kandaháre. V roku 1999 alebo 2000 bol vymenovaný za prvého námestníka ministra pôdohospodárstva a potom za námestníka ministra verejných prác vo vláde Talibanu. Po páde vlády Talibanu sa Atiqullah stal operačným dôstojníkom Talibanu v južnom Afganistane. V roku 2008 sa stal zástupcom talibanského guvernéra provincie Helmand v Afganistane.

                  30.

                     Mohammad Wali Mohammad Ewaz (alias Mohammad Wali)

                     Hodnosť/titul: maulauí. Dôvody zaradenia do zoznamu: minister pre prevenciu neresti a propagáciu cnosti počas vlády Talibanu. Dátum narodenia: približne 1965. Miesto narodenia: a) obec Jelawur, okres Arghandab, provincia Kandahár, Afganistan; b) obec Siyachoy, okres Panjwai, provincia Kandahár, Afganistan. Štátna príslušnosť: Afganistan. Ďalšie informácie: a) údajne zahynul v decembri 2006, pochovaný v okrese Panjwai, provincii Kandahár, Afganistan; b) bol príslušníkom kmeňa Ghilzai. Dátum označenia zo strany OSN:31. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  V rámci svojej funkcie na ministerstve pre prevenciu neresti a propagáciu cnosti počas vlády Talibanu Mohammad Wali často využíval mučenie a ďalšie prostriedky na zastrašovanie obyvateľstva. Aj po páde vlády Talibanu naďalej vyvíja aktívnu činnosť v rámci Talibanu v provincii Kandahár v Afganistane.

                  31.

                     Saduddin Sayyed (alias
                     a) Sadudin Sayed; b) Sadruddin)

                     Hodnosť/titul: a) maulauí; b) al-hádždž; c) mulla. Dôvody zaradenia do zoznamu: a) námestník ministra práce a sociálnych vecí počas vlády Talibanu; b) starosta Kábulu počas vlády Talibanu. Dátum narodenia: približne 1968. Miesto narodenia: a) okres Chaman, Pakistan; b) okres Spin Boldak, provincia Kandahár, Afganistan. Ďalšie informácie: a) poradca Najvyššej rady Talibanu v polovici roku 2013; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Barakzai. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Počas vlády Talibanu Saduddin Sayyed tiež pôsobil ako námestník ministra práce a sociálnych vecí. Zoznam bol 8. marca 2001 aktualizovaný s cieľom zohľadniť túto skutočnosť.

                  32.

                     Nurullah Nuri (alias Norullah Noori)

                     Hodnosť/titul: maulauí. Dôvody zaradenia do zoznamu: a) guvernér provincie Balch (Afganistan) počas vlády Talibanu; b) vedúci predstaviteľ severnej zóny počas vlády Talibanu. Dátum narodenia: a) približne 1958; b)1. januára 1967. Miesto narodenia: okres Shahjoe, provincia Zábul, Afganistan. Štátna príslušnosť: Afganistan. Adresa: väzenie v zálive Guantanámo. Ďalšie informácie: a) vo väzbe v Spojených štátoch amerických v polovici roku 2013; b) príslušník kmeňa Tokhi. Dátum označenia zo strany OSN:25. 1. 2001.

                  33.

                     Janan Agha (alias Abdullah Jan Agha)

                     Hodnosť/titul: mulla. Dôvody zaradenia do zoznamu: guvernér provincie Fárjáb (Afganistan) počas vlády Talibanu. Dátum narodenia: a) približne 1958; b) približne 1953. Miesto narodenia: mesto Tirin Kot, provincia Uruzgán, Afganistan. Štátna príslušnosť: Afganistan. Ďalšie informácie: a) člen Najvyššej rady Talibanu a poradca mullu Mohammeda Omara v júni 2010; b) v polovici roku 2013 viedol „front“ Talibanu (mahaz); c) pravdepodobne sa zdržiava v pohraničnej oblasti medzi Afganistanom a Pakistanom; d) patrí k sadatskej etnickej skupine. Dátum označenia zo strany OSN:23. 2. 2001.

                  34.

                     Dost Mohammad (alias Doost Mohammad)

                     Hodnosť/titul: a) mulla; b) maulauí. Dôvody zaradenia do zoznamu: guvernér provincie Gazní počas vlády Talibanu. Dátum narodenia: medzi rokmi 1968 a 1973. Miesto narodenia: a) obec Nawi Deh, okres Daman, provincia Kandahár, Afganistan, b) obec Marghankecha, okres Daman, provincia Kandahár, Afganistan. Štátna príslušnosť: Afganistan. Ďalšie informácie: a) spojený s mullom Jalilom Haqqanim; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Popalzai. Dátum označenia zo strany OSN:25. 1. 2001.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Vedenie Talibanu poverilo Dosta Mohammada vedením vojenských operácií v Angore v afganskej provincii Núristán.
                  V marci 2010 bol Dost Mohammad tieňovým guvernérom provincie Núristán za Taliban a vodcom madrasy, v ktorej uskutočňoval nábor bojovníkov.

                  35.

                     Khairullah Khairkhwah (alias
                     a) Mullah Khairullah Khairkhwah; b) Khirullah Said Wali Khairkhwa)

                     Hodnosť/titul: a) maulauí; b) mulla. Dôvody zaradenia do zoznamu: a) guvernér provincie Herát (Afganistan) počas vlády Talibanu; b) hovorca vlády Talibanu; c) guvernér provincie Kábul počas vlády Talibanu; d) minister vnútra počas vlády Talibanu. Dátum narodenia: a) približne 1963; b)1. januára 1967 (pod menom Khirullah Said Wali Khairkhwa). Miesto narodenia: a) obec Poti, okres Arghistan, provincia Kandahár, Afganistan; b) Kandahár. Štátna príslušnosť: Afganistan. Adresa: väzenie v zálive Guantanámo. Ďalšie informácie: a) vo väzbe v Spojených štátoch amerických v polovici roku 2013; b) príslušník kmeňa Popalzai. Dátum označenia zo strany OSN:25. 1. 2001.

                  36.

                     Mohammad Hasan Rahmani (alias Gud Mullah Mohammad Hassan)

                     Hodnosť/titul: mulla. Dôvody zaradenia do zoznamu: guvernér provincie Kandahár (Afganistan) počas vlády Talibanu. Dátum narodenia: približne 1963. Miesto narodenia: a) okres Deh Rawud, provincia Uruzgán, Afganistan; b) okres Chora, provincia Uruzgán, Afganistan; c) okres Charchino, provincia Uruzgán, Afganistan. Štátna príslušnosť: Afganistan. Ďalšie informácie: a) namiesto pravej nohy má protézu; b) člen Najvyššej rady Talibanu v polovici roku 2013 a zástupca mullu Mohammeda Omara v marci 2010; c) pravdepodobne sa zdržiava v pohraničnej oblasti medzi Afganistanom a Pakistanom; d) príslušník kmeňa Achekzai. Dátum označenia zo strany OSN:23. 2. 2001.

                  37.

                  Mohammad Shafiq Mohammadi

                     Hodnosť/titul: maulauí. Dôvody zaradenia do zoznamu: a) guvernér provincie Chost (Afganistan) počas vlády Talibanu; b) generálny guvernér v provinciách Paktíá, Paktíká, Chost a Gazní počas vlády Talibanu. Dátum narodenia: približne 1948. Miesto narodenia: okres Tirin Kot, provincia Uruzgán, Afganistan. Štátna príslušnosť: Afganistan. Ďalšie informácie: a) v polovici roku 2013 dohliadal na dve vojenské výcvikové centrá Talibanu; b) pravdepodobne sa zdržiava v pohraničnej oblasti medzi Afganistanom a Pakistanom; c) príslušník kmeňa Hottak. Dátum označenia zo strany OSN:25. 1. 2001.

                  38.

                     Mohammad Shafiqullah Ahmadi Fatih Khan (alias
                     a) Mohammad Shafiq Ahmadi; b) Mullah Shafiqullah)

                     Hodnosť/titul: mulla. Dôvody zaradenia do zoznamu: guvernér provincie Samangán počas vlády Talibanu. Dátum narodenia: 1956 – 1957. Miesto narodenia: a) obec Charmistan, okres Tirin Kot, provincia Uruzgán, Afganistan, b) obec Marghi, okres Nawa, provincia Gazní, Afganistan. Štátna príslušnosť: Afganistan. Ďalšie informácie: a) pochádza z provincie Gazní, avšak neskôr žil v Uruzgáne; b) koncom roku 2012 tieňový guvernér Talibanu pre provinciu Uruzgán; c) údajne začiatkom roku 2013 zahynul počas leteckého útoku v okrese Shahjoy v provincii Zábul. d) príslušník kmeňa Hotak. Dátum označenia zo strany OSN:23. 2. 2001.

                  39.

                     Gul Agha Ishakzai (alias
                     a) Mullah Gul Agha; b) Mullah Gul Agha Akhund; c) Hidayatullah; d) Haji Hidayatullah; e) Hayadatullah)

                     Adresa: Pakistan. Dátum narodenia: približne 1972. Miesto narodenia: Band-e-Timor, okres Maiwand, provincia Kandahár, Afganistan. Ďalšie informácie: a) člen rady Talibanu, ktorý koordinuje výber zakatu (islamskej dane) v pakistanskej provincii Balúčistan; b) predseda finančnej komisie Talibanu v polovici roku 2013; c) spojený s mullom Mohammedom Omarom; d) slúžil ako Omarov hlavný finančný úradník a jeden z jeho najbližších poradcov; e) príslušník kmeňa Ishaqzai. Dátum označenia zo strany OSN:20. 7. 2010.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Gul Agha Ishakzai je predsedom finančnej komisie Talibanu a členom nedávno zriadenej rady Talibanu, ktorá koordinuje výber zakatu (islamskej dane) z pakistanskej provincie Balúčistan. Vyzbieral aj peniaze na samovražedné útoky v Kandaháre v Afganistane a je zapojený do výplaty finančných prostriedkov bojovníkom Talibanu a ich rodinám.
                  Ako priateľ z detstva vedúceho predstaviteľa Talibanu mullu Mohammada Omara pôsobil Gul Agha Ishakzai ako Omarov hlavný finančný úradník a jeden z jeho najbližších poradcov. Po nejakú dobu sa s mullom Omarom nesmel nikto stretnúť bez toho, aby to Gul Agha Ishakzai neschválil. Počas vlády Talibanu žil v prezidentskom paláci s Omarom.
                  V decembri 2005 Gul Agha Ishakzai uľahčoval vstup osôb a tovaru do výcvikových táborov Talibanu; koncom roku 2006 vycestoval do zahraničia, aby získal súčiastky do zbraní.

                  40.

                     Abdul Habib Alizai (alias
                     a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib; g) Agha Jan Alizai)

                     Hodnosť/titul: hádždží. Dátum narodenia: a)15. 10. 1963; b)14. 2. 1973; c) 1967; d) približne 1957. Miesto narodenia: a) obec Yatimchai, okres Musa Qala, provincia Helmand, Afganistan; b) provincia Kandahár, Afganistan. Štátna príslušnosť: Afganistan. Ďalšie informácie: a) riadi sieť obchodovania s narkotikami v afganskej provincii Helmand; b) pravidelne cestuje do Pakistanu. Dátum označenia zo strany OSN:4. 11 .2010.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Agha Jan Alizai riadi jednu z najväčších sietí na pašovanie drog v provincii Helmand v Afghanistane a Talibanu poskytol finančné prostriedky ako výmenu za ochranu jeho pašovania narkotík. V roku 2008 sa skupina pašerákov narkotík vrátane Alizaieho dohodla, že Talibanu bude platiť daň z pozemkov, na ktorých sa pestuje opióvý mak, ako výmenu za súhlas Talibanu s organizáciou prepravy narkotických materiálov.
                  Taliban tiež súhlasil so zaistením bezpečnosti pre pašerákov narkotík a ich sklady, pričom pašeráci poskytujú bojovníkom Talibanu prístrešie a zabezpečujú ich prepravu. Alizai bol tiež zapojený do nákupu zbraní pre Taliban a pravidelne cestuje do Pakistanu, kde sa stretáva s vysokými predstaviteľmi Talibanu. Alizai tiež uľahčil obstaranie falošných iránskych pasov pre členov Talibanu, aby mohli vycestovať do Iránu a zúčastniť sa tam na výcviku. V roku 2009 Alizai zabezpečil pas a finančné prostriedky pre veliteľa Talibanu, ktorý vycestoval do Iránu.

                  41.

                     Saleh Mohammad Kakar Akhtar Muhammad (alias Saleh Mohammad)

                     Dátum narodenia: a) približne 1962; b) 1961. Miesto narodenia: a) obec Nalghan, okres Panjwai, provincia Kandahár, Afganistan; b) obec Sangesar, okres Panjwai, provincia Kandahár, Afganistan. Štátna príslušnosť: Afganistan. Ďalšie informácie: a) riadi organizovanú sieť pašerákov v provinciách Kandahár a Helmand v Afganistane; b) pôvodne prevádzkoval laboratóriá na výrobu heroínu v oblasti Band-e-Timor v Kandaháre v Afganistane; c) vlastnil predajňu automobilov v Mirwais Mena, okres Dand v provincii Kandahár, Afganistan; d) bol zatknutý niekedy v rokoch 2008 – 2009 a v roku 2011 väznený v Afganistane; e) sobášom prepojený s Mullahom Ubaidullahom Akhundom Yarom Mohammadom Akhundom; f) príslušník kmeňa Kakar. Dátum označenia zo strany OSN:4. 11 .2010.

                     Ďalšie informácie zo súhrnu dôvodov zaradenia do zoznamu, ktoré poskytol sankčný výbor:

                  Saleh Mohammad Kakar je pašerákom narkotík, ktorý prevádzkuje organizovanú sieť pašerákov v provinciách Kandahár a Helmand v Afganistane, ktorá spĺňa logistické a finančné potreby Talibanu. Pred svojím zatknutím afganskými úradmi prevádzkoval Talibanom chránené laboratória na spracovanie heroínu v oblasti Band-e-Timor v provincii Kandahár.
                  Kakar je v kontakte s vysokými predstaviteľmi Talibanu, v ich mene vyzbieral hotovosť od pašerákov narkotík a spravoval a uschovával peniaze patriace vysokým predstaviteľom Talibanu. Je tiež zodpovedný za umožnenie výplaty daní Talibanu zo strany pašerákov narkotík. Kakar vlastnil obchod s autami v Kandaháre a Talibanu poskytol vozidlá, ktoré sa použili pri samovražedných útokoch.


title: Vykonávacie nariadenie Komisie (EÚ) č. 1005/2011 z  11. októbra 2011 , ktorým sa stanovuje prideľovací koeficient pre žiadosti o vývozné povolenia na syry, ktoré sa majú vyvážať do Spojených štátov amerických v roku 2012 v rámci niektorých kvót podľa GATT

text:
               12.10.2011

               SK

               Úradný vestník Európskej únie

               L 267/11

         VYKONÁVACIE NARIADENIE KOMISIE (EÚ) č. 1005/2011
   z 11. októbra 2011,
   ktorým sa stanovuje prideľovací koeficient pre žiadosti o vývozné povolenia na syry, ktoré sa majú vyvážať do Spojených štátov amerických v roku 2012 v rámci niektorých kvót podľa GATT
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné licencie a vývozné náhrady na mlieko a mliečne výrobky (2), a najmä na jeho článok 23 ods. 1 prvý pododsek a ods. 3 prvý pododsek,
   keďže:

               (1)

               Vykonávacím nariadením Komisie (EÚ) č. 789/2011 (3) sa otvára konanie o prideľovaní vývozných povolení na syry, ktoré sa majú vyvážať do Spojených štátov amerických v roku 2012 v rámci kvót podľa GATT uvedených v článku 21 nariadenia (ES) č. 1187/2009.

               (2)

               V prípade niektorých skupín výrobkov a kvót žiadosti o povolenia presahujú množstvá dostupné pre kvótový rok 2012. Mali by sa teda stanoviť prideľovacie koeficienty.

               (3)

               V prípade tých skupín výrobkov a kvót, pri ktorých sú množstvá požadované v predložených žiadostiach menšie ako disponibilné množstvá, je vhodné, aby sa pridelili zvyšné množstvá pomerne k množstvám, o ktoré sa žiadalo. Pridelenie dodatočných množstiev by sa malo podmieniť tým, že príslušný hospodársky subjekt oznámi príslušnému orgánu prijaté množstvá a zloží záruku.

               (4)

               Vzhľadom na stanovenú lehotu potrebnú na vykonanie postupu určenia týchto koeficientov podľa článku 4 vykonávacieho nariadenia (EÚ) č. 789/2011, by sa toto nariadenie malo uplatňovať čo najskôr,

         PRIJALA TOTO NARIADENIE:
   Článok 1
   Žiadosti o vývozné povolenia podané podľa vykonávacieho nariadenia (EÚ) č. 789/2011 pre skupiny výrobkov a kvóty označené ako „16-Tokio, 16-, 17-, 18-, 20- a 21-Uruguaj, 22-Tokio“, ktoré sú uvedené v stĺpci 3 prílohy k tomuto nariadeniu, sa prijímajú, ak sa v nich uplatnia prideľovacie koeficienty uvedené v stĺpci 5 tejto prílohy.
   Článok 2
   Žiadosti o vývozné povolenia podané podľa vykonávacieho nariadenia (EÚ) č. 789/2011 pre skupiny výrobkov a kvóty označené ako „22-, 25-Ururguaj a 25-Tokio“, ktoré sú uvedené v stĺpci 3 prílohy k tomuto nariadeniu, sa pre požadované množstvá prijímajú.
   Na dodatočné množstvá, rozdelené pomocou prideľovacích koeficientov uvedených v stĺpci 6 danej prílohy, možno vydať vývozné povolenia potom, ako ich do jedného týždňa od uverejnenia tohto nariadenia prijme hospodársky subjekt, a pokiaľ sa zloží požadovaná záruka.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. októbra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 318, 4.12.2009, s. 1.

      (3)  Ú. v. EÚ L 203, 6.8.2011, s. 26.

      PRÍLOHA

                  Označenie skupiny v súlade s dodatočnými poznámkami v kapitole 4 harmonizovanej tarifnej nomenklatúry Spojených štátov amerických

                  Označenie skupiny a kvóty

                  Množstvá dostupné v roku 2012
                  (v tonách)

                  Prideľovací koeficient stanovený v článku 1

                  Prideľovací koeficient stanovený v článku 2

                  Poznámka č.

                  Skupina

                  (1)

                  (2)

                  (3)

                  (4)

                  (5)

                  (6)

                  16

                  Nešpecifikovaná (NSPF)

                  16-Tokio

                  908,877

                  0,2717243

                  16-Uruguaj

                  3 446,000

                  0,1769757

                  17

                  Blue Mould

                  17-Uruguaj

                  350,000

                  0,0925926

                  18

                  Čedar

                  18-Uruguaj

                  1 050,000

                  0,4929577

                  20

                  Eidam/Gouda

                  20-Uruguaj

                  1 100,000

                  0,1834862

                  21

                  Taliansky typ

                  21-Uruguaj

                  2 025,000

                  0,1359973

                  22

                  Švajčiarsky alebo ementálsky syr bez ôk

                  22-Tokio

                  393,006

                  0,8675629

                  22-Uruguaj

                  380,000

                  6,3333333

                  25

                  Švajčiarsky alebo ementálsky syr s okami

                  25-Tokio

                  4 003,172

                  1,8816320

                  25-Uruguaj

                  2 420,000

                  3,0344828


title: Vykonávacie nariadenie Komisie (EÚ) 2016/929 z 1. júna 2016, ktorým sa do Registra chránených označení pôvodu a chránených zemepisných označení zapisuje názov [Gall del Penedès (CHZO)]

text:
               14.6.2016

               SK

               Úradný vestník Európskej únie

               L 155/7

         VYKONÁVACIE NARIADENIE KOMISIE (EÚ) 2016/929
   z 1. júna 2016,
   ktorým sa do Registra chránených označení pôvodu a chránených zemepisných označení zapisuje názov [Gall del Penedès (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Španielska o zápis názvu „Gall del Penedès“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Gall del Penedès“ by sa mal zapísať do registra,

         PRIJALA TOTO NARIADENIE:
   Článok 1
   Názov „Gall del Penedès“ sa zapisuje do registra.
   Názov uvedený v prvom odseku sa vzťahuje na výrobok triedy 1.1. Čerstvé mäso (a droby) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. júna 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 58, 13.2.2016, s. 42.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Rady (EÚ) č. 1225/2014 zo 17. novembra 2014 , ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               18.11.2014

               SK

               Úradný vestník Európskej únie

               L 331/1

         VYKONÁVACIE NARIADENIE RADY (EÚ) č. 1225/2014
   zo 17. novembra 2014,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
   keďže:

               (1)

               Rada 17. marca 2014 prijala nariadenie (EÚ) č. 269/2014.

               (2)

               Informácie týkajúce sa jednej osoby zaradenej do zoznamu na základe nariadenia (EÚ) č. 269/2014 by sa mali zmeniť.

               (3)

               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 269/2014 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. novembra 2014

            Za Radu

            predsedníčka

         F. MOGHERINI

      (1)  Ú. v. EÚ L 78, 17.3.2014, s. 6.

      PRÍLOHA
      Záznam o nasledujúcej osobe uvedený v prílohe I k nariadeniu (EÚ) č. 269/2014 sa nahrádza záznamom uvedeným nižšie.

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  Vladimir Volfovich ZHIRINOVSKY
                  Владимир Вольфович Жириновский

                  Narodený 25.4.1946 v Almaty (predtým známe aj ako Alma-Ata) v Kazachstane.

                  Člen rady Štátnej dumy; predseda Liberálno-demokratickej strany Ruska. Aktívne podporoval nasadenie ruských ozbrojených síl na Ukrajine a anexiu Krymu. Aktívne vyzýval na rozdelenie Ukrajiny. V mene Liberálno-demokratickej strany Ruska, ktorej predsedá, podpísal dohodu s tzv. „Doneckou ľudovou republikou“.

                  12.9.2014


title: Vykonávacie nariadenie Komisie (EÚ) č. 859/2014 z  5. augusta 2014 o zatriedení určitého tovaru do kombinovanej nomenklatúry

text:
               8.8.2014

               SK

               Úradný vestník Európskej únie

               L 235/4

         VYKONÁVACIE NARIADENIE KOMISIE (EÚ) č. 859/2014
   z 5. augusta 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               Aby sa mohlo zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Uvedené pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Uvedené obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 danej tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2014

            Za Komisiu

            v mene predsedu

         Martine REICHERTS

            členka Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok pozostávajúci z „večného“ kalendára a plastovej sošky znázorňujúcej anjela. Anjel sedí na plastovom podstavci. Kalendár je vložený v podstavci a pozostáva z drevených kociek a doštičiek potlačených názvami mesiacov a číslami dní.
                  Výrobok má výšku približne 16 cm. Soška predstavuje polovicu jeho výšky, ale objemovo je menšia ako kalendárová časť výrobku.
                  Pozri obrázok (1).

                  4910 00 00

                  Zatriedenie je určené všeobecnými pravidlami 1 a 3 písm. b) na interpretáciu kombinovanej nomenklatúry a znením číselného znaku KN 4910 00 00.
                  Podľa objektívnych vlastností výrobku, akými sú veľkosť a význam kalendárovej zložky v porovnaní s ozdobnou zložkou, je to kalendárová zložka, ktorá dáva výrobku jeho podstatný charakter v zmysle všeobecného pravidla 3 písm. b) na interpretáciu kombinovanej nomenklatúry (pozri tiež vysvetlivky k harmonizovanému systému k položke 4910, štvrtý odsek).
                  Položka 4910 sa navyše vzťahuje na kalendáre akéhokoľvek druhu tlačené na akomkoľvek materiáli (pozri tiež vysvetlivky k harmonizovanému systému k položke 4910, prvý odsek).
                  Výrobok sa preto má zatriediť pod číselný znak KN 4910 00 00 ako kalendáre akéhokoľvek druhu.

         (1)  Obrázok slúži len na informačné účely.


title: Vykonávacie nariadenie Komisie (EÚ) 2015/461 z  19. marca 2015 , ktorým sa stanovujú vykonávacie technické predpisy, pokiaľ ide o postup na dosiahnutie spoločného rozhodnutia o žiadosti o používanie vnútorného modelu skupiny v súlade so smernicou Európskeho parlamentu a Rady 2009/138/ES  Text s významom pre EHP

text:
               20.3.2015

               SK

               Úradný vestník Európskej únie

               L 76/19

         VYKONÁVACIE NARIADENIE KOMISIE (EÚ) 2015/461
   z 19. marca 2015,
   ktorým sa stanovujú vykonávacie technické predpisy, pokiaľ ide o postup na dosiahnutie spoločného rozhodnutia o žiadosti o používanie vnútorného modelu skupiny v súlade so smernicou Európskeho parlamentu a Rady 2009/138/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (1), a najmä na jej článok 231 ods. 4,
   keďže:

               (1)

               Pre zabezpečenie účinného postupu na dosiahnutie spoločného rozhodnutia o vnútorných modeloch skupiny je nevyhnutná efektívna výmena relevantných informácií medzi príslušnými vnútroštátnymi orgánmi dohľadu.

               (2)

               V snahe zabezpečiť konzistentné uplatňovanie postupu na dosiahnutie spoločného rozhodnutia je dôležité, aby bol každý krok dobre zadefinovaný. Jasným postupom sa takisto uľahčí výmena informácií, podporí vzájomné porozumenie, rozvinú vzťahy medzi príslušnými orgánmi dohľadu a podporí účinný dohľad.

               (3)

               Včasné a realistické plánovanie postupu spoločného rozhodovania má zásadný význam. Každý príslušný orgán dohľadu by mal orgánu dohľadu nad skupinou poskytovať relevantné informácie včas.

               (4)

               Zavedením a zdokumentovaním jasných postupov pre obsah a vykonanie spoločného rozhodnutia by sa malo zaistiť, že takéto rozhodnutie je plne odôvodnené.

               (5)

               Postup na dosiahnutie spoločného rozhodnutia o žiadosti o používanie vnútorného modelu skupiny by mal byť konzistentný pre spoločné rozhodnutie o väčších zmenách a pre zmeny v koncepcii zmeny modelu pre vnútorné modely skupiny.

               (6)

               Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre poisťovníctvo a dôchodkové poistenie zamestnancov (EIOPA).

               (7)

               EIOPA uskutočnil otvorené verejné konzultácie o návrhu vykonávacích technických predpisov, z ktorých vychádza toto nariadenie, zanalyzoval možné súvisiace náklady a prínosy a požiadal o stanovisko skupinu zainteresovaných strán zriadenú v súlade s článkom 37 nariadenia Európskeho parlamentu a Rady (EÚ) č. 1094/2010 (2).

               (8)

               S cieľom zvýšiť právnu istotu v súvislosti s režimom dohľadu počas obdobia postupného zavádzania stanoveného v článku 308a smernice 2009/138/ES, ktoré sa začne 1. apríla 2015, je dôležité zabezpečiť, aby toto nariadenie nadobudlo účinnosť čo najskôr, a to dňom nasledujúcim po jeho uverejnení v Úradnom vestníku Európskej únie,

         PRIJALA TOTO NARIADENIE:
   Článok 1
   Predmet a rozsah pôsobnosti
   V tomto nariadení sa stanovujú postupy, ktoré majú orgány dohľadu dodržiavať s cieľom dospieť k spoločnému rozhodnutiu podľa článku 231 ods. 2 smernice 2009/138/ES o žiadosti o povolenie používať vnútorný model skupiny na výpočet konsolidovanej kapitálovej požiadavky na solventnosť skupiny, ako aj kapitálovej požiadavky na solventnosť poisťovní a zaisťovní v skupine.
   Článok 2
   Vymedzenie pojmu
   Na účely tohto nariadenia sú „príslušné orgány dohľadu“ orgány dohľadu všetkých členských štátov, v ktorých sídlia ústredia všetkých prepojených poisťovní a zaisťovní žiadajúcich o používanie vnútorného modelu skupiny na výpočet svojej kapitálovej požiadavky na solventnosť.
   Článok 3
   Dohoda o postupe
   1.   Príslušné orgány dohľadu sa dohodnú na postupe na dosiahnutie spoločného rozhodnutia a na spôsobe jeho formalizácie vrátane časového rámca, hlavných krokov a výsledkov, pričom zohľadnia aj požiadavky uvedené v smernici 2009/138/ES, ktoré sú bližšie určené v delegovanom nariadení Komisie (EÚ) 2015/35 (3), ktorým sa dopĺňa smernica 2009/138/ES. S cieľom urobiť všetko v rámci svojich právomocí na dosiahnutie spoločného rozhodnutia podľa článku 231 ods. 2 smernice 2009/138/ES každý príslušný orgán dohľadu zabezpečí, aby sa hlavné kroky a výsledky stanovené pre dohodnutý postup dosiahli včas.
   2.   Príslušné orgány dohľadu zohľadňujú pri dosahovaní dohody o postupe všetky právne prekážky alebo vnútorné postupy, ktoré im môžu brániť vyjadriť v stanovenom časovom rámci svoje formálne stanovisko k žiadosti. Na tento účel sa všetky príslušné orgány dohľadu navzájom informujú o prípadných právnych prekážkach alebo vnútorných postupoch, ktoré môžu existovať v ich príslušnom orgáne dohľadu.
   3.   Príslušné orgány dohľadu poskytujú ostatným príslušným orgánom akékoľvek informácie, ktoré môžu byť relevantné pre rozhodnutie o žiadosti, a to čo možno najskôr.
   4.   V prípade, že príslušný orgán dohľadu vznesie otázku týkajúcu sa postupu, najmä keď nie je pravdepodobné, že sa pri rozhodovaní dosiahne zhoda, ostatným príslušným orgánom dohľadu vysvetlí príslušné dôvody a uvedie, či danú vec plánuje postúpiť orgánu EIOPA podľa článku 231 ods. 3 smernice 2009/138/ES. Orgán dohľadu nad skupinou vedie so všetkými príslušnými orgánmi dohľadu diskusiu s cieľom nájsť v danej veci riešenie. Orgány dohľadu sa dohodnú na časovom rámci na dosiahnutie riešenia.
   5.   Ak sa v dohodnutom časovom rámci nedosiahne uspokojivé riešenie a daný orgán dohľadu sa rozhodne postúpiť danú vec orgánu EIOPA, urobí tak bezodkladne.
   Článok 4
   Návrh rozhodnutia
   1.   Príslušné orgány dohľadu pred vydaním návrhu rozhodnutia potvrdia, že posúdenie žiadosti bolo dokončené a že výsledok tohto posúdenia predstavuje základ pre rozhodnutie o žiadosti.
   2.   Ostatné príslušné orgány dohľadu oznámia orgánu dohľadu nad skupinou svoje príspevky k návrhu rozhodnutia písomne tak, že zhrnú výsledky uskutočneného posúdenia.
   3.   Orgán dohľadu nad skupinou vypracuje na základe príspevkov príslušných orgánov dohľadu uvedených v odseku 2 písomný návrh rozhodnutia, prípadne vrátane podmienok, ktoré sa na navrhované rozhodnutie vzťahujú. Tento návrh zahŕňa odôvodnenie rozhodnutia a prípadne aj odôvodnenie podmienok.
   4.   Orgán dohľadu nad skupinou zohľadňuje pri vypracúvaní návrhu rozhodnutia prípadne aj stanoviská, ktoré počas posudzovania žiadosti vyjadrili ostatné príslušné orgány dohľadu, pokiaľ ide o vhodnosť vnútorného modelu skupiny na výpočet konsolidovanej kapitálovej požiadavky na solventnosť skupiny. Ak je to relevantné, orgán dohľadu nad skupinou zohľadňuje aj stanoviská ostatných orgánov dohľadu v rámci kolégia orgánov dohľadu, pokiaľ ide o vnútorný model skupiny.
   5.   Orgán dohľadu nad skupinou zasiela návrh rozhodnutia príslušným orgánom dohľadu a prípadne ostatným členom a účastníkom kolégia.
   6.   Príslušné orgány dohľadu poskytujú orgánu dohľadu nad skupinou svoje stanovisko k návrhu rozhodnutia písomne vrátane stanoviska k podmienkam, ak je to uplatniteľné, ktoré sa na navrhované rozhodnutie vzťahujú. Orgán dohľadu nad skupinou zhrnie doručené stanoviská a ostatným príslušným orgánom dohľadu poskytne ich syntézu.
   7.   Orgán dohľadu nad skupinou zorganizuje aspoň jedno zasadanie s ostatnými príslušnými orgánmi dohľadu s cieľom rokovať o návrhu rozhodnutia a poskytnutých stanoviskách. Tieto zasadania sa môžu uskutočniť formou fyzického stretnutia alebo iným spôsobom, keď sa na ňom dohodnú všetky príslušné orgány dohľadu. Cieľom rokovania je dosiahnutie zhody o spoločnom rozhodnutí. Každý príslušný orgán dohľadu potom potvrdí svoje stanoviská alebo orgánu dohľadu nad skupinou zašle písomne svoje konečné stanoviská a námietky.
   Článok 5
   Konečné rozhodnutie
   1.   V prípade uvedenom v článku 231 ods. 5 smernice 2009/138/ES, keď bolo dosiahnuté spoločné rozhodnutie, orgán dohľadu nad skupinou:

               a)

               zdokumentuje konečné rozhodnutie o žiadosti a prípadne podmienkach, ktoré sa na rozhodnutie vzťahujú;

               b)

               zašle konečné rozhodnutie všetkým členom kolégia a prípadne jeho účastníkom, spolu so stanoviskami príslušných orgánov dohľadu.

         V prípade uvedenom v prvom pododseku musia dohodu o konečnom rozhodnutí písomne potvrdiť zástupcovia príslušných orgánov dohľadu s náležitým oprávnením zaväzovať svoje príslušné orgány.
   2.   V prípade uvedenom v článku 231 ods. 6 smernice 2009/138/ES, keď spoločné rozhodnutie nebolo dosiahnuté, orgán dohľadu nad skupinou:

               a)

               zdokumentuje svoje konečné rozhodnutie;

               b)

               zdokumentuje stanoviská a námietky uvedené v článku 4 ods. 7;

               c)

               pri poskytnutí dokumentu, v ktorom je uvedené jeho stanovisko podľa článku 231 ods. 6 smernice 2009/138/ES, príslušným orgánom dohľadu uvedie stanoviská a námietky dotknutých príslušných orgánov dohľadu a prípadne dôvody odchýlenia orgánu dohľadu nad skupinou od týchto stanovísk;

               d)

               zašle rozhodnutie ostatným členom kolégia a prípadne jeho účastníkom, spolu so stanoviskami a námietkami príslušných orgánov dohľadu.

         Článok 6
   Oznámenie rozhodnutia
   1.   Po prijatí konečného rozhodnutia orgán dohľadu nad skupinou bezodkladne oznámi rozhodnutie žiadateľovi.
   2.   V prípade povolenia používať vnútorný model skupiny orgán dohľadu v rozhodnutí uvedie:

               a)

               či rozhodnutie bolo spoločným rozhodnutím podľa článku 231 ods. 5 smernice 2009/138/ES alebo či ho prijal orgán dohľadu nad skupinou podľa článku 231 ods. 6 smernice 2009/138/ES;

               b)

               odôvodnenie rozhodnutia;

               c)

               názvy prepojených podnikov zahrnutých do rozsahu vnútorného modelu na výpočet kapitálovej požiadavky na solventnosť skupiny;

               d)

               názvy prepojených podnikov, ktorým je umožnené používať vnútorný model skupiny na výpočet ich kapitálovej požiadavky na solventnosť;

               e)

               ak je to relevantné, riziká a hlavné zložky činnosti v rámci rozsahu čiastočného vnútorného modelu;

               f)

               dátum, od ktorého sa vypočítavajú kapitálové požiadavky na solventnosť uvedené v písmenách c) a d) pomocou vnútorného modelu skupiny;

               g)

               ak je to relevantné, podmienky, ktoré sa vzťahujú na povolenie používať vnútorný model skupiny, a odôvodnenie týchto podmienok;

               h)

               ak je to relevantné, požiadavka pre podnik, aby vypracoval a poskytol plán na rozšírenie rozsahu vnútorného modelu vrátane opisu a časového rámca tohto plánu;

               i)

               ak je to relevantné, integračná technika, ktorá bola schválená na používanie na integráciu čiastočného vnútorného modelu do štandardného vzorca kapitálovej požiadavky na solventnosť.

         3.   V prípade, že používanie vnútorného modelu skupiny je zamietnuté, uvedie orgán dohľadu nad skupinou v rozhodnutí stručný opis častí alebo aspektov vnútorného modelu, ktoré nie sú v súlade s požiadavkami na používanie vnútorného modelu skupiny, ako aj presný odkaz na požiadavky, ktoré nie sú splnené. V oznámení sa takisto uvedie, že zamietnutie neznamená, že ostatné požiadavky boli posúdené ako splnené.
   Článok 7
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 335, 17.12.2009, s. 1.

      (2)  Nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (Ú. v. EÚ L 331, 15.12.2010, s. 48).

      (3)  Delegované nariadenie Komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zaistenia (Solventnosť II) (Ú. v. EÚ L 12, 17.1.2015, s. 1).